Λάιονελ Ρόμπινς
 Ο Λάιονελ Ρόμπινς γεννήθηκε στη Σίπσον της κομητείας Μίντλσεξ (Δ. Λονδίνο) στις 22 Νοεμβρίου του 1898. Σπούδασε στο Πανεπιστήμιο του Λονδίνου καθώς και στη Σχολή Οικονομικών και Πολιτικών Επιστημών του Λονδίνου. Στη σχολή αυτή το 1929 εξελέγη καθηγητής οικονομικών, θέση που διατήρησε μέχρι το 1961. Στους οικονομικούς κύκλους συγκαταλέγεται στους σύγχρονους θεωρητικούς οικονομολόγους που απέφευγαν τη χρήση μαθηματικών τεχνικών. Γενικά υπήρξε υπέρμαχος της ελεύθερης αγοράς και μέγας αντίπαλος του Κέυνς και της θεωρίας του, καθώς και της θεωρίας του Μάρσαλ, της λεγόμενης Μαρσαλιανής θεωρίας. Ειδικότερα το 1930 υπήρξε ο μόνος ως μέλος της Επιτροπής Ανεργίας στην Αγγλία που διαφώνησε με την πρόταση της αύξησης των κρατικών επενδύσεων προκειμένου να μειωθεί η ανεργία, αντιπροτείνοντας τη μείωση του δημόσιου χρέους με κατάργηση των εισαγωγικών δασμών που είχαν επιβληθεί για προστατευτισμό. Σύμφωνα με τη θεωρία του Ρόμπινς η μείωση της ανεργίας αποτελεί μακροχρόνια διαδικασία που μπορεί να επιτευχθεί μόνο από την αύξηση των ιδιωτικών επενδύσεων. Σε άλλα όμως θέματα όπως για την ανάπτυξη των τεχνών υποστήριξε έντονα τον κρατικό παρεμβατισμό με κρατικές ενισχύσεις. Σπουδαίοι για τη λιτότητα και πληρότητα κρίθηκαν οι οικονομικοί ορισμοί που εισήγαγε όπως για την οικονομική επιστήμη, τον πλούτο κ.ά. ενώ ιστορικές κρίθηκαν οι διαλέξεις και τα συγγράμματά του όπως για τη φύση και τη σημασία της στην οικονομία, Θεωρία της Οικονομικής πολιτικής, καθώς και πλείστα άλλα. Επί των ημερών του το London School of Economics αποτελούσε το αντίπαλο δέος του Πανεπιστημίου του Καίμπριτζ. Την περίοδο 1961-1970 διετέλεσε πρόεδρος των Φαϊνάσιαλ Τάιμς, ενώ παράλληλα κατά την περίοδο 1961-1964 είχε αναλάβει πρόεδρος της Επιτροπής της Ανώτατης Εκπαίδευσης για την επεξεργασία των μεταρρυθμίσεων των ανωτάτων πνευματικών ιδρυμάτων της τριτοβάθμιας εκπαίδευσης στο Ηνωμένο Βασίλειο συντάσσοντας την ομώνυμη έκθεση, έκθεση Ρόμπινς. Το 1968 ανέλαβε πρώτος πρύτανης στο Πανεπιστήμιο του Στίρλιγκ. Τέλος σημειώνεται ότι το 1959 έλαβε τον τίτλο του βαρώνου του Κλέαρ Μάρκετ, εξ ου και καλούμενος Ρόμπινς του Κλέαρ Μάρκετ. Ο Βαρώνος Λάιονελ Ρόμπινς πέθανε στο Λονδίνο στις 15 Μαΐου του 1984. Το όνομά του φέρει σήμερα, "τιμής ένεκεν", το κτίριο της Σχολής που επί τρεις δεκαετίες δίδαξε. "Αρχές Οικονομίας", 1923, "Οικονομικά" "Δυναμική του Καπιταλισμού", 1926, Economica . "Η Θεωρία Άριστης του πληθυσμού", το 1927, στο Γρηγορίου και Dalton, συντάκτες, Λονδίνο Δοκίμια στα Οικονομικά . "Ο Εκπρόσωπος Εταιρεία", 1928, EJ . "Σε κάποια ασάφεια στη σύλληψη των Σταθερός Ισορροπία", 1930, EJ . Δοκίμιο για τη φύση και τη σημασία των Οικονομικών Επιστημών , 1932. κατεβάσετε "Παρατηρήσεις σχετικά με τη σχέση μεταξύ Οικονομικών και Ψυχολογία", 1934, Manchester School . "Παρατηρήσεις σχετικά με ορισμένες πτυχές της Θεωρίας των εξόδων", 1934, EJ . "Ο Τόπος των Jevons στην Ιστορία της Οικονομικής Σκέψης", 1936, Manchester School . "Οικονομικού Σχεδιασμού και Διεθνούς Τάξης" , το 1937. Macmillan, Λονδίνο. "Διαπροσωπικές Συγκρίσεις Χρησιμότητα: Ένα σχόλιο", 1938, EJ . "Οι οικονομικές αιτίες του πολέμου" , το 1939. κατεβάσετε "Το οικονομικό πρόβλημα στην ειρήνη και στον πόλεμο του 1947. "Η Θεωρία της Οικονομικής Πολιτικής στην αγγλική κλασική Πολιτική Οικονομία" , 1952. "Robert Torrens και την εξέλιξη της κλασικής Οικονομικών" , 1958. "Πολιτική και Οικονομία" , 1963. "Το Πανεπιστήμιο στο σύγχρονο κόσμο" , το 1966. "Η Θεωρία της Οικονομικής Ανάπτυξης στην Ιστορία της Οικονομικής Σκέψης" , 1968. "Jacob Viner: Ένα αφιέρωμα" , 1970. "Η εξέλιξη της σύγχρονης οικονομικής θεωρίας" , 1970. Αυτοβιογραφία του Economist , 1971. "Πολιτική Οικονομία, Παρελθόν και Παρόν" , 1976. "Έναντι του πληθωρισμού" , 1979. "Μεταρρυθμισμένη Τριτοβάθμια Εκπαίδευση" , 1980. "Οικονομικά και Πολιτική Οικονομία", 1981, AER . "Η Ιστορία της Οικονομικής Σκέψης: οι Διαλέξεις LSE" , που επιμελήθηκε ο Warren J. Samuels και ο Steven G. Medema, και εκδόθηκαν το 1998. Εγκυκλοπαίδεια Πάπυρος Larousse Britannica" τομ.52ος, σελ.218. Βιογραφία στην ιστοσελίδα LSE Αρχειοθετήθηκε 2004-12-04 στο Wayback Machine. Βιογραφία στη Νέα Σχολή Lionel Robbins Charles Φωτογραφίες Αρχειοθετήθηκε 2007-09-30 στο Wayback Machine. Βιβλιοθήκη Οικονομικών - Lionel Robbins
Ο Βαρώνος Λάιονελ Τσαρλς Ρόμπινς (Lionel Charles Robbins, Baron) (1898-1984), ήταν σπουδαίος Βρετανός οικονομολόγος και ηγετική μορφή της ανώτατης εκπαίδευσης. Έγινε ιδιαίτερα γνωστός για την μεθοδολογική του δεινότητα σε δύσκολες οικονομικές εποχές εισάγοντας σπουδαίους ορισμούς στην οικονομία.